Յուրաքանչյուր ոլորտ` իմացական, հաղորդակցում և հույզ, խոսք և շարժունակություն, ընդգրկում է ենթաոլորտներ, որոնց առաջադրանքները ներկայացված են պարզից բարդ սկզբունքով, ընդ որում հաջորդականությունն ընտրված է ըստ փորձարարական (էմպիրիկ) հիմքի: Ամեն առաջադրանքի դիմաց տեղ է հատկացված պատասխանի գրանցման համար: Ենթաոլորտի սկզբում հիմնականում տրված են պարզաբանող, հուշող ձևակերպումներ, որոնց օգնությամբ հոգեբան մասնագետը կամ մանկավարժը գնահատում է երեխայի պատասխանը համապատասխան սյունակում: 8-14 տարեկանների ՙՏարիքային տեղեկացվածություն՚, ՙԺամանակի ընկալում՚, ՙԷքսպրեսիվ և իմպրեսիվ հաղորդակցում՚ ենթաոլորտների առաջադրանքների պատասխանները լրացվում են երեխայի կողմից: